Entre ixas dos calendatas, o choven Latrás ya feba atras endallanzas en as vals pirinencas y o Semontano. A suya destinación enta os tercios lo mantenió separau d'a comisión de delitos, pero en l'anyada de 1588, dimpués de que esclatase a Guerra de Ribagorza, desertó d'as tropas reyals y s'achuntó a l'exercito d'o conte rebel de Ribagorza, Ferrán de Gurrea, en contra d'es baixos nobles y infanzons locals y d'o poder d'o rei Felipe I (II de Castiella).